হরমোনের ওই সমস্যার দিনগুলোতে আমাকে যে কত কষ্ট করতে হয়েছে, সেটি তো তুমি জানো। প্রতি মাসে দেড় হাজার ডলার করে লাগত। বাবার সামর্থ্য ছিল না সেটি জোগানোর। নিউওয়েলস ক্লাবেরও তখন কঠিন অবস্থা। তারাও খুব বেশি দিন সাহায্য করতে পারেনি। আমার প্রিয় খেলোয়াড় পাবলো আইমারের রিভার প্লেটের ট্রায়ালে গিয়ে ওদের মন জয় করি। তবে সমস্যা সেই চিকিৎসার টাকা দেওয়াতে। বাধ্য হয়েই তাই আমার তোমাকে ছাড়তে হয়, আর্জেন্টিনা। মাত্র ১৩ বছর বয়সে গিয়ে যোগ দিই বার্সেলোনায়। আমার চিকিৎসার অর্থ ওরা জোগাবে বলে।